Rikunarita-ORG/Wikinium huggingface dataset:
# Προσωπολατρία

**Προσωπολατρία** είναι η λατρεία ενός προσώπου από τους άλλους ανθρώπους καθώς παρουσιάζεται με εξιδανικευμένη και ηρωική εικόνα.

Είναι χαρακτηριστικό φαινόμενο των ολοκληρωτικών καθεστώτων, στα οποία ισχύει η προσωπολατρία του ηγέτη, που διαμορφώνεται μέσω τεχνικών προπαγάνδας και τη χρήση των μέσων μαζικής ενημέρωσης, των τεχνών και διαδηλώσεων οργανωμένων από τη κυβέρνηση. Η προσωπολατρία του ηγέτη βασίζεται στην απουσία αμφισβήτησης προς τον ίδιο του και συνδυάζεται με την κολακεία και τον έπαινο προς το πρόσωπό του.

Ο όρος προσωπολατρία χρησιμοποιήθηκε το 1956 από τον Νικίτα Χρουστσόφ στη μυστική ομιλία του, με τίτλο «*Περί της προσωπολατρίας και των συνεπειών της*» (*On the Cult of Personality and Its Consequences*), την τελευταία μέρα του 20ου Συνεδρίου του Κομμουνιστικού Κόμματος της Σοβιετικής Ένωσης, στην οποία αποκήρυξε την προσωπολατρία του Στάλιν. Η εν λόγω ομιλία του Χρουστσόφ θεωρείται ότι αποτέλεσε την αρχή της Αποσταλινοποίησης στη Σοβιετική Ένωση.

## Για περαιτέρω ανάγνωση

* Apor, Balázs, Jan C. Behrends, Polly Jones, and E. A. Rees, eds.= The Leader Cult in Communist Dictatorships: Stalin and the Eastern Bloc (Palgrave Macmillan, 2004).
* The leader cult in communist dictatorships : Stalin and the Eastern Bloc. Palgrave Macmillan. 2004-10-11. ISBN 978-1403934437.

Heller, Klaus and Jan Plamper, eds. Personality Cults in Stalinism/Personenkulte im Stalinismus (Göttingen: V&R unipress, 2004). 472 pp

* Personality cults in Stalinism / Personenkulte im Stalinismus (1. Aufl ed.). V & R Unipress. 2004.
* Cohen, Yves (2007). "The cult of number one in an age of leaders" (PDF). Kritika: Explorations in Russian and Eurasian History. 8 (3): 597–634. Retrieved 7 September 2018.
* Gill, Graeme (1984). "Personality cult, political culture and party structure". Studies in Comparative Communism. 17 (2): 111–121.
* Melograni, Piero (1976). "The Cult of the Duce in Mussolini's Italy" (PDF). Journal of Contemporary History. 11 (4): 221–237. Retrieved 7 September 2018.
* Morgan, Kevin. International Communism and the Cult of the Individual Leaders, Tribunes and Martyrs under Lenin and Stalin (2017)
* Paltiel, Jeremy (1983). "The Cult of Personality: Some Comparative Reflections on Political Culture in Leninist Regimes". Studies in Comparative Communism'. 16: 49–64.
* Petrone, Karen. “Cult of Personality”. in Encyclopedia of Russian History, vol 1. pp. 348–350 edited by J. R. Millar (2004).
* Polese, Abel; Horák, Slavomir (2015). "A tale of two presidents: personality cult and symbolic nation-building in Turkmenistan". Nationalities Papers. 43 (3): 457–478.
* Rutland, P. “Cult of Personality”. in The Encyclopedia of Political Science vol 1, p 365; edited by G. T. Kurian (CQ Press, 2011).

Tucker, Robert C. (1979). "The Rise of Stalin's Personality Cult" (PDF). American Historical Review. 84 (2): 347–366. Retrieved 7 September 2018.

* Vassilev, Rossen. “Cult of Personality”. in International Encyclopedia of the Social Sciences (2008) edited by W. A. Darity Jr.

## Εξωτερικοί σύνδεσμοι

* Πολυμέσα σχετικά με το θέμα  Προσωπολατρία στο Wikimedia Commons
* Λεξιλογικός ορισμός του προσωπολατρία  στο Βικιλεξικό
# 719

| Το 719 σε άλλα ημερολόγια |
| --- |
| Γρηγοριανό ημερολόγιο | 719 *DCCXIX* |
| Ελληνικό αλφάβητο | ΨΙΘ´ |
| Ab urbe condita | 1472 |
| Αρμενικό ημερολόγιο | 168 *ԹՎ ՃԿԸ* |
| Κινεζικό ημερολόγιο | 3415 – 3416 *戊午 – 己未* |
| Αιθιοπικό ημερολόγιο | 711 – 712 |
| Εβραϊκό ημερολόγιο | 4479 – 4480 |
| Περσικό ημερολόγιο | 97 – 98 |
| Ισλαμικό ημερολόγιο | 100 – 101 |
| Ινδουιστικά ημερολόγια |
| *Βικράμ Σαμβάτ* | 774 – 775 |
| *Σάκα Σαμβάτ* | 641 – 642 |
| *Κάλι Γιούγκα* | 3820 – 3821 |

*Η τρέχουσα σελίδα αφορά το έτος 719 κατά το Γρηγοριανό ημερολόγιο*

## Γεγονότα

* Βυζαντινή αυτοκρατορία: Ο καθαιρεθείς και εξόριστος πρώην αυτοκράτορας Αναστάσιος Β΄ προσπαθεί να ανακτήσει την εξουσία. Για το σκοπό αυτό έρχεται σε συνεννόηση με διάφορους πολιτικούς και στρατιωτικούς άρχοντες της πρωτεύουσας που πρόσκεινται φιλικά προς αυτόν. Αποβάλει το μοναχικό σχήμα και καταφεύγει στους Βουλγάρους για να ζητήσει τη βοήθειά τους. Αφού εξασφαλίζει τη συμμαχία τους, ξεκινούν για την Κωνσταντινούπολη, την οποία πλησιάζουν αρκετά. Έπιεται όμως από τις απειλές του αυτοκράτορα Λέοντα, οι Βούλγαροι παραδίδουν τον Αναστάσιο στον αυτοκράτορα, ο οποίος διατάσσει τη θανάτωσή του.
* Η Εκκλησία της Νουβίας τροποποιεί την πίστη της από την Ορθόδοξη Εκκλησία, γνωστής ως Μελκιτικής, προς την Ανατολίτικη Ορθόδοξη Εκκλησία, γνωστής ως Κοπτικής Ορθόδοξης Εκκλησίας.

## Γεννήσεις

## Θάνατοι

* Αναστάσιος Β΄, αυτοκράτορας του Βυζαντίου
* Θεοβάλδος, δούκας της Βαυαρίας
* Θεοδοβέρτος, δούκας της Βαυαρίας
* Τάσιλος Β΄, δούκας της Βαυαρίας
* Χλωτάριος Δ΄, βασιλιάς της Αυστρασίας

## Παραπομπές
# Μπάρνσλεϊ

| Μπάρνσλεϊ |
| --- |
|  |
| Μπάρνσλεϊ
53°33′13″N 1°28′44″W |
| Χώρα | Ηνωμένο Βασίλειο |
| Διοικητική υπαγωγή | Barnsley |
| Έκταση | 25,7 km² |
| Πληθυσμός | 245.199 (2018) |
| Τηλ. κωδ. | 01226 |
| Ζώνη ώρας | UTC±00:00 (χειμώνας) UTC+01:00 (καλοκαίρι) |
|  Σχετικά πολυμέσα |
|

Το **Μπάρνσλεϊ(αγγλικά: Barnsley)* είναι μια εμπορική πόλη στο Νότιο Γιορκσάιρ της Αγγλίας. Είναι ο κύριος οικισμός του Μητροπολιτικού Δήμου του Μπάρνσλεϊ και ο τέταρτος μεγαλύτερος οικισμός στο Νότιο Γιορκσάιρ. Ο πληθυσμός της πόλης ήταν 71.422 το 2021, ενώ ο ευρύτερος δήμος είχε πληθυσμό 244.600 κατοίκων.

Ιστορικά, στο Γουέστ Ράιντινγκ του Γιορκσάιρ, το Μπάρνσλεϊ βρίσκεται στον δρόμο Μ1 μεταξύ του Σέφιλντ στα νότια και του Ουέικφιλντ στα βόρεια. Στα ανατολικά βρίσκεται το Ντόνκαστερ, στα βορειοδυτικά το Χάντερσφιλντ και στα δυτικά το Μάντσεστερ με το οποίο συνδέεται με τον αυτοκινητόδρομο Α628.

Οι πρώην βιομηχανίες του Μπάρνσλεϊ περιλαμβάνουν την παραγωγή λινού, την εξόρυξη άνθρακα, την υαλουργία και την κλωστοϋφαντουργία. Η κουλτούρα του Μπάρνσλεϊ έχει τις ρίζες της στη βιομηχανική του κληρονομιά και έχει μια παράδοση στις μπάντες χάλκινων πνευστών, οι οποίες δημιουργήθηκαν αρχικά ως κοινωνικές λέσχες από τις κοινότητες των μεταλλωρύχων.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Μπάρνσλεϊ στο Wikimedia Commons
# Γκουανγκντόνγκ

| Κουανγκτούνγκ |
| --- |
|  |
|  |
| Χώρα | Λαϊκή Δημοκρατία της Κίνας |
| Πρωτεύουσα | Κουανγκτσόου |
| Διοίκηση |
|  • Επικεφαλής | Wang Weizhong (από 2021) |
| Έκταση | 179.800 km² |
| Πληθυσμός | 126.012.510 (2020) |
| Γεωγραφικές συντεταγμένες | 23°24′0″N 113°30′0″E |
| Ιστότοπος | Επίσημος ιστότοπος |
|  Σχετικά πολυμέσα |
| δεδομένα () |

Η **Γκουανγκντόνγκ** (κινεζικά: 广东, γουέιντ-τζάιλς: *Kwangtung*, kwàŋ.tʊ́ŋ ) είναι επαρχία στην ακτή της Θάλασσας της Νότιας Κίνας στη Λαϊκή Δημοκρατία της Κίνας. Το όνομα *Γκουανγκντόνκ* (*Guangdong*) και η γειτονική επαρχία Κουανγκσί σημαίνει κυριολεκτικά «Ανατολική Έκταση» και «Δυτική Έκταση» αντίστοιχα, και προέρχεται από το *κουάνγκ* (*guǎng*: έκταση ή τεράστιο) που έχει συνδεθεί με την περιοχή από τη δημιουργία του Νομού Γκουάνγκ το 226 μ.Χ., και *ντονγκ* (*dōng*: ανατολή). Συνορεύει με τις επαρχίες Φουτζιάν στα βορειοανατολικά, Τσιανγκσί και Χουνάν στα βόρεια, την αυτόνομη περιφέρεια Κουανγκσί στα δυτικά, και τις περιοχές με ειδικό διοικητικό καθεστώς Χονγκ Κονγκ και Μακάου στα νότια. Η επαρχία Χαϊνάν βρίσκεται απέναντι από τη χερσόνησο Λεϊτζόου.

Καταλαμβάνει έκταση 177.900 τ.χλμ. και ο πληθυσμός της ανέρχεται σε 104.303.132, σύμφωνα με την απογραφή του (2010) που την καθιστά πρώτη σε πληθυσμό επαρχία της Κίνας. Μεγαλύτερη πόλη και πρωτεύουσά της είναι η Γκουανγκτζόου (Καντόνα).

## Διοικητική διαίρεση

Η επαρχία Κουανγκντόνγκ χωρίζεται σε 21 Νομούς.

| Χάρτης | Αρ. | Όνομα | Κιν. | Πινγίν | Τύπος |
| --- | --- | --- | --- | --- | --- |
|  |
| 1 | Τσινγκγιουέν | 清远市 | Qīngyuǎn Shì | Πόλη νομαρχιακού επιπέδου |
| 2 | Σαογκουάν | 韶关市 | Sháoguān Shì | Πόλη νομαρχιακού επιπέδου |
| 3 | Χεγιουέν | 河源市 | Héyuán Shì | Πόλη νομαρχιακού επιπέδου |
| 4 | Μεϊτζόου | 梅州市 | Méizhōu Shì | Πόλη νομαρχιακού επιπέδου |
| 5 | Τσαοτζόου | 潮州市 | Cháozhōu Shì | Πόλη νομαρχιακού επιπέδου |
| 6 | Τζάοτσινγκ | 肇庆市 | Zhàoqìng Shì | Πόλη νομαρχιακού επιπέδου |
| 7 | Γιούνφου | 云浮市 | Yúnfú Shì | Πόλη νομαρχιακού επιπέδου |
| 8 | Φοσάν | 佛山市 | Fóshān Shì | Πόλη νομαρχιακού επιπέδου |
| 9 | Γκουανγκτζόου | 广州市 | Guǎngzhōu Shì | Υπο-επαρχιακή πόλη |
| 10 | Ντογκουάν | 东莞市 | Dōngguǎn Shì | Πόλη νομαρχιακού επιπέδου |
| 11 | Χουεϊτζόου | 惠州市 | Hùizhōu Shì | Πόλη νομαρχιακού επιπέδου |
| 12 | Σάνγουεϊ | 汕尾市 | Shànwěi Shì | Πόλη νομαρχιακού επιπέδου |
| 13 | Τζιεγιάνγκ | 揭阳市 | Jiēyáng Shì | Πόλη νομαρχιακού επιπέδου |
| 14 | Σάντοου | 汕头市 | Shàntóu Shì | Πόλη νομαρχιακού επιπέδου |
| 15 | Τζαντζιάνγκ | 湛江市 | Zhànjiāng Shì | Πόλη νομαρχιακού επιπέδου |
| 16 | Μάομινγκ | 茂名市 | Màomíng Shì | Πόλη νομαρχιακού επιπέδου |
| 17 | Γιανγκτζιάνγκ | 阳江市 | Yángjiāng Shì | Πόλη νομαρχιακού επιπέδου |
| 18 | Τζιάνγκμεν | 江门市 | Jiāngmén Shì | Πόλη νομαρχιακού επιπέδου |
| 19 | Τζόνγκσαν | 中山市 | Zhōngshān Shì | Πόλη νομαρχιακού επιπέδου |
| 20 | Τζούχαϊ | 珠海市 | Zhūhǎi Shì | Πόλη νομαρχιακού επιπέδου |
| 21 | Σεντζέν | 深圳市 | Shēnzhèn Shì | Υπο-επαρχιακή πόλη |

## Παραπομπές

## Εξωτερικοί σύνδεσμοι

* Ιστοσελίδα της κυβέρνησης της επαρχίας Γκουανγκντόνγκ
# Τρίχα

Σχηματική απεικόνιση δέρματος και τρίχας
Η **τρίχα** είναι νηματοειδές βιολογικό υλικό που φύεται από το δέρμα. Αποτελείται από την πρωτεΐνη κερατίνη. Υπάρχουν δύο είδη τριχών, οι τελογενείς, που είναι παχιές και μακριές και οι χνοώδεις που είναι λεπτές και κοντές και αποτελούν το χνούδι. Η λέξη προέρχεται από το μεσαιωνικό τρίχα, προερχόμενο από την αιτιατική «τὴν τρίχα» του αρχαίου ἡ θρίξ (ίδιας σημασίας) < θρίχ-ς < ρίζα θριχ- με προσθήκη του τελικού -ς και ανομοίωση τρόπου άρθρωσης [khs > ks]. Η γενική τριχός προέρχεται από τη γενική θριχός του θρίξ (από το θ. θριχ- με προσθήκη της κατάληξης -ος που είναι χαρακτηριστικό της γενικής τριτόκλιτων ουσιαστικών) με ανομοίωση δασέων [th-kh > t-kh].

## Θύλακας

Ο θύλακας της τρίχας είναι το σημείο στο δέρμα από όπου φύεται η τρίχα. Στον θύλακα είναι προσκολλημένοι σμηγματογόνοι αδένες που εκκρίνουν το σμήγμα, ουσία που λιπαίνει τις τρίχες και το δέρμα. Στον θύλακα επίσης αναρτάται και ένας μυς, ο ορθωτήρας μυς της τρίχας που μπορεί και σηκώνει την, συνήθως γερμένη, τρίχα κάθετα στην επιφάνεια του δέρματος.

## Στέλεχος της τρίχας

Το μέρος της τρίχας που βρίσκεται πάνω από το δέρμα ονομάζεται στέλεχος. Το στέλεχος αποτελείται από νεκρά κύτταρα που έχουν μετατραπεί σε κερατίνη και από συνδετικό υλικό μαζί με μικρές ποσότητες νερού. Η δομή αυτή της τρίχας εξηγεί γιατί δεν αισθανόμαστε πόνο όταν κόβονται τα μαλλιά.

Το στέλεχος της τρίχας αποτελείται από τρία στρώματα. Το εσωτερικό μέρος του στελέχους ονομάζεται medulla και παρατηρείται μόνο σε μεγάλες και χοντρές τρίχες.

## Παραπομπές

## Εξωτερικοί σύνδεσμοι

* Λεξιλογικός ορισμός του τρίχα  στο Βικιλεξικό
* Πολυμέσα σχετικά με το θέμα  Τρίχα στο Wikimedia Commons
# Αυτοκράτορας Άι των Χαν

| Άι |
| --- |
|  |
| **Αυτοκράτορας της δυναστείας των δυτικών Χαν** |
| Περίοδος | 7 π.Χ. - 1 π.Χ. |
| Προκάτοχος | Αυτοκράτορας Τσενγκ |
| Διάδοχος | Αυτοκράτορας Πινγκ |
|  |
| Γέννηση | 27 π.Χ. Χετσέ, Κίνα |
| Θάνατος | 15 Αυγούστου 1 π.Χ. (26 ετών) |
| Πλήρες όνομα |
|    汉哀帝 |
|  |
|  Σχετικά πολυμέσα |
| δεδομένα () |

Ο **αυτοκράτορας Αϊτί των Χαν** (*汉哀帝*, 27 π.Χ. - 15 Αυγούστου 1 π.Χ.) ήταν Κινέζος αυτοκράτορας της Δυναστείας των Χαν που βασίλευσε για έξι χρόνια (7-1 π.Χ.), διαδεχόμενος τον αυτοκράτορα Τσεν (Cheng) ο οποίος ήταν άτεκνος. Πέθανε το 1 π.Χ., σε ηλικία 26 ετών από ασθένεια. Τον διαδέχτηκε ο αυτοκράτορας Πίνγκτι (1 π.Χ.-6).

Ανέλαβε τη θέση του αυτοκράτορα αρκετά νέος. Αρχικά υπήρχαν σημαντικές ελπίδες για αυτόν, ότι θα ήταν καλύτερος από τους προκατόχους του γιατί ήταν έξυπνος και ικανός, αλλά τελικά ο κόσμος ήταν δυσαρεστημένος. Ο αυτοκράτορας Άι ελεγχόταν από τη γιαγιά του, Βασιλομήτορα Φου και τον εραστή του Ντον Σιαν (Dong Xian).

Είναι γνωστός ως ο πιο διαχυτικός ομοφυλόφιλος αυτοκράτορας της δυναστείας των Χαν. Ο αυτοκράτορας Άι και ο Ντον Σιαν είναι γνωστοί στην Κίνα ως οι πρωταγωνιστές της σκηνής που οδήγησε στην έκφραση ντουανσιού ζι πι (duanxiu zhi pi 斷袖之癖), που σημαίνει κυριολεκτικά «πάθος του κομμένου μανικιού» και αναφέρεται στις ομοφυλοφιλικές σχέσεις. Ένα απόγευμα, ενώ κοιμόντουσαν μαζί, ο αυτοκράτορας Αι ξύπνησε αλλά το μανίκι του βρισκόταν κάτω από το κεφάλι του εραστή του. Μη θέλοντας να ενοχλήσει τον Ντον Σιαν, έκοψε το μανίκι του, για να τον αφήσει να συνεχίσει ανενόχλητος τον ύπνο του.

## Παραπομπές